Diari Oficial de la Generalitat Valenciana


Sumari del DOGV 4139, del 30-11-2001 (2001/11001)

RESOLUCIÓ de 5 de novembre de 2001, del Servei Territorial d'Indústria i Energia d'Alacant, per la qual s'autoritza el projecte d'execució de la línia elèctrica denominada Z.K.N.L. 20 kV. Alimentació al CTC Centre Penitenciari Fontanars, al terme municipal de Villena (Alacant), i es declara, en concret, la seua utilitat pública. JUEXPR/2001/9(ATLINE/2001/238).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11829


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 5 de novembre de 2001, del Servei Territorial d'Indústria i Energia d'Alacant, per la qual s'autoritza el projecte d'execució de la línia elèctrica denominada E.P.U.W. 20 kV. Alimentació al CTC Centre Penitenciari Fontanars, al terme municipal de Villena (Alacant), i es declara, en concret, la seua utilitat pública. JUEXPR/2001/9(ATLINE/2001/238). [2001/A11537]
  
Mitjançant Resolució d'aquest Servei Territorial d'Indústria i Energia, de data 24 de juliol de 2001, se sotmeté a informació pública conjunta l'aprovació de projecte, l'autorització administrativa, la declaració en concret d'utilitat pública i la relació concreta i individualitzada de béns i drets afectats per la indicada línia elèctrica, després de la petició prèvia, a l'empara del que s'ha previst en l'article 5 del Reglament d'Expropiació Forçosa per part de l'entitat beneficiària, Iberdrola Distribución Eléctrica, SA.
  
Durant el període d'informació pública han presentat al·legacions: la Societat de Caçadors (Villena), la qual comunica amb data 24 d'agost de 2001 a aquest Servei Territorial la seua oposició inicial, llevat que se'ls assegure que el dia que venguen la finca els suports es retiren de forma immediata. Aquest Servei Territorial contestà, amb ofici de data 15 d'octubre de 2001, que amb la declaració d'utilitat pública de la instal·lació s'inicien les actuacions d'expropiació i es procedeix a l'expropiació forçosa de ple domini dels terrenys i drets necessaris per a la construcció d'aquesta i dels seus serveis auxiliars o complementaris, si és el cas, o a la constitució de la corresponent servitud de pas d'energia elèctrica, que una vegada constituïda l'amo del predi servent pot sol·licitar el canvi de traçat de la línia, si no hi ha dificultats tècniques, i aniran al seu càrrec les despeses d'aquesta variació.
  
Atés que s'han respectat els drets dels particulars fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjudici de les corresponents indemnitzacions que hauran de determinar-se per mutu acord o mitjançant el corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que s'ha disposat en el títol VII del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE de 27 de desembre de 2000); així com en els articles 53 i 54 de la Llei 54/1997, de 27 de novembre, del Sector Elèctric (BOE de 27 de novembre de 1997), aquest Servei d'Indústria i Energia resol:
  
Aprovar el projecte d'execució i autoritzar a Iberdrola Distribución Eléctrica, SA, la instal·lació elèctrica denominada U.G.E.O. 20 kV. Alimentació al CTC Centre Penitenciari Fontanars, al terme municipal de Villena (Alacant); i declarar, al mateix temps, la seua utilitat pública, en concret; i s'estableixen en qualsevol cas les següents prescripcions:
  
Primera
  
En tot moment haurà de complir-se tot el que s'estableix en el Reial Decret 1.955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i també en la Llei 54/1997, del Sector Elèctric.
  
Segona
  
El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que queden especificats en les següents dades bàsiques:
  
Tensió: 20 kV.
  
Longitud: 4.677 metres.
  
Nombre de suports: 32.
  
Conductors: LA-110.
  
Aïllament: U-70 BS.
  
Origen i final: Estació de ST Caudete-CTC Centre Penitenciari Fontanars.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, es pot interposar un recurs d'alçada davant el director general d'Indústria i Energia de la Conselleria d'Innovació i Competitivitat de la Generalitat Valenciana (c/ Colom, núm. 32, 46481 València), en el termini d'un mes comptat a partir del dia de la seua publicació, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.